OpenLLM-France/wikimedia huggingface dataset:
# Moulay Abdelkrim

Moulay Abdelkrim (àrab مولاي عبدالكريم) és una comuna rural de la província de Taounate de la regió de Fes-Meknès. Segons el cens de 2014 tenia una població total de 7.392 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Laura Smulders

Laura Smulders (Nimega, 9 de desembre de 1993) és una esportista neerlandesa que competeix en ciclisme en la modalitat de BMX.
Va participar en els Jocs Olímpics de Londres 2012, obtenint una medalla de bronze en la carrera femenina. Ha guanyat tres medalles al Campionat del món de BMX, els anys 2014 i 2016, i dos ors als Campionats d'Europa de BMX.

## Palmarès internacional

Jocs Olímpics :
| Any | Lloc | Medalla | Competició |
| 2012 | Londres ( Regne Unit) | 3 | Cursa |
| Campionat del Món ||||
| Any | Lloc | Medalla | Competició |
| 2014 | Roterdam ( Països Baixos) | 1 | Contrarellotge |
| 2014 | Roterdam ( Països Baixos) | 3 | Cursa |
| 2016 | Medellín ( Colòmbia) | 2 | Contrarellotge |
| 2018 | Bakú ( Azerbaidjan) | 1 | Cursa |
| Campionat d'Europa ||||
| Any | Lloc | Medalla | Competició |
| 2014 | Roskilde ( Dinamarca) | 1 | Cursa |
| 2015 | Erp ( Països Baixos) | 3 | Cursa |
| 2017 | Burdeus ( França) | 1 | Cursa |
| 2018 | Glasgow ( Escòcia) | 1 | Cursa |

## Referències

* ↑ «Laura Smulders» Arxivat 2012-12-13 a Wayback Machine. en Sports-reference.com (SR/Olympic Sports) (anglès)
* ↑ «Laura Smulders» en The-sports.org (anglès)
# Llau del Romeral

La llau del Romeral és un barranc del terme de Castell de Mur, dins de l'antic terme de Mur, al Pallars Jussà.
Es forma just al sud-est de l'antic poble del Meüll, a prop d'on hi hagué la Casa de la Rosa. Des d'on davalla cap al nord-est. Passa pel sud de la Torre Ginebrell i de les restes de Casa Ginebrell, passa a migdia dels Olivers del Romeral, i poc després s'ajunta amb la llau del Rengat per tal de formar el barranc de Sant Gregori.

## Enllaços externs

* Institut Cartogràfic de Catalunya
# Josep Castellví i Ferran

Josep Castellví i Ferran (1696-?) fou fill d'Ignasi de Castellví i Pons i germanastre de Francesc de Castellví i Obando. Doctor en drets per la Universitat de Cervera. Tinent de corregidor i alcalde major de Montblanc (1746-1751). Traduí del francès les obres de l'abat de Saint-Real. Escriví una Vida de Jesucrist, amb textos bíblics i notes històriques i fou autor també de l'obra Método para impugnar a los deïstas. El 1766, quan tenia 70 anys i estava malalt, se li proposà l'alcaldia major de Vilafranca del Penedès, càrrec al qual renuncià a favor del seu fill, Josep Ignasi de Castellví i Pontarró.

## Bibliografia

* Grau i Pujol, J. M.; Badia i Batalla, F. Diccionari Biogràfic Històric de Montblanc, Montblanc, 2008
* Torres i Amat, Fèlix. Memorias para ayudar a formar un diccionario crítico de los escritores catalanes y dar alguna idea de la antigua y moderna literatura de Cataluña (en castellà). Barcelona: Imprenta de J. Verdaguer, 1836, p. 174 [Consulta: 17 setembre 2013].
# Hindri

Hindri (Indaravati, col·loquialment Handri del qual deriva Hindri) és un riu a Andhra Pradesh, Índia, afluent del Tungabhadra. Neix al poble de Maddikerra i després d'un curs de 145 km desaigua al Tungabhadra prop de Karnool a 15° 50′ N, 78° 09′ E﻿ / ﻿15.833°N,78.150°E﻿ / 15.833; 78.150.
És un riu amb poca aigua excepte en època de pluges. Un canal anomenat Sunkesala porta aigua del riu a la ciutat de Kurnool.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Most pri Bratislave

Most pri Bratislave és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1283.
# La travessia del Navegant de l'Alba

La travessia del Navegant de l'Alba (en anglès: The Voyage of the Dawn Treader) és una novel·la fantàstica creada per l'escriptor l'irlandés C.S. Lewis. Publicada el 1952, és el cinquè llibre per ordre cronològic i el tercer per ordre de publicació de l'heptologia Les Cròniques de Nàrnia.
La novel·la tracta les aventures de Lucy, Edmund, Caspian i Eustace a bord del vaixell narnià el "Navegant de l'Alba", navegant per l'oceà buscant els nobles telmarins enviats per Miraz anys enrere a l'extrem oriental del món, mentre exploren aïgues desconegudes i s'enfronten a tota mena de perills.
# Kalanchoe glaucescens

Kalanchoe glaucescens és una espècie de planta suculenta del gènere Kalanchoe, de la família de les Crassulaceae.

## Descripció

És una planta perenne, glabra, pruïnosa, de 0,3 a 1,2 m d'alçada, amb tiges erectes o decumbents a la base.
Les fulles són peciolades, pecíol lleugerament aplanat i acanalat per sobre, de 0,5 a 2,5 cm, que es separa fàcilment de la tija, làmina estretament a àmpliament ovada, obovada, glauca o glaucescent, de vegades amb taques marrons o porpra per sota, de fins a 10 cm de llarg i 7 cm d'ample, punta aguda a obtusa, base cuneada, els marges molt serrats a crenats, rarament subsencers.
Les inflorescències cimes paniculades, d'uns 25 cm, pedicels de 2 a 8 mm.
Les flors erectes, tub de calze de 0,2 a 1 mm; sèpals lineal-lanceolats a lineals-subulats, de 2 a 6 mm de llarg i de 1 a 2 mm d'ample; corol·la de color groc ataronjat a rosa, vermell, carmesí o escarlata, de color verdós a la part inferior; tub de 5 a 14 mm; pètals lanceolats-ovats, aguts, mucronats, 3 - 6,5 x 1 - 2,5 mm; estams inclosos.

## Distribució

Planta endèmica d'Àfrica central i oriental, Sudan, Etiòpia, Somàlia i Aràbia. Creix en matollars i prats oberts secs, bardisses, vessants pedregosos, matolls fluvials, etc., de 550 a 2100 m d'altitud.

## Taxonomia

Kalanchoe glaucescens va ser descrita per James Britten (Britten) i publicada a Flora of Tropical Africa. London. 2: 393 (1871).

### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
glaucescens: epítet llatí que significa 'una mica glauc'.

### Sinonímia

* Kalanchoe glaucescens ssp. glaucescens
* Kalanchoe holstii Engler (1895)
* Kalanchoe flammea Stapf (1897)
* Kalanchoe magnidens N.E.Brown (1905)
* Kalanchoe marinelIii Pampanini (1909)
* Kalanchoe beniensis De Wildeman (1923)
* Kalanchoe elliptica Raadts (1972)
K. flammea s'havia considerat anteriorment com una espècie diferent restringida a Somàlia, que es distingia principalment per les seves fulles sèssils i els lòbuls del calze més caducs. Tanmateix, la variació sembla bastant contínua i també inclou K. elliptica, que també s'inclou aquí.
K. glaucescens subsp. arabica Cuf., descrita del Iemen, es va referir a K. deficiens (Forssk.) Asch. & Schweinf. var. glabra Raadts a Willdenowia 18: 423 (1989).

## Referències

* ↑ «Kalanchoe glaucescens». International Crassulaceae Network.
* ↑ «Kalanchoe glaucescens Britten». International Plant Names Index.
* ↑ «Kalanchoe flammea». Global Plants.
# Josep Català

Josep Català és el nom dels següents personatges:
* Josep Català (segle XVII), escriptor i sacerdot, autor de Vida, martiri i triümfos de l'admirable verge santa Eulària (1642)
* Josep Català i Codina (València, 1780 – Montevideo, 1844), pedagog uruguaià d'origen valencià
* Josep Català i Medina (1945-2011), doctor en biologia, enginyer químic i periodista científic a RAC1
* Josep Català i Rufà (Tarragona, 1887 – 1965), violinista i professor de música
* Josep Català i Soler, periodista i alcalde d'Esplugues de Llobregat que va fer la transició entre el franquisme i la democràcia
* Josep Català (Tarragona, 1971), humorista a temps parcial i fundador d'el Soterrani.
# Jorge Bruni

Jorge Ricardo Bruni Machín (1941 - 2020) fou un advocat i polític uruguaià pertanyent al Front Ampli. Ocupà el càrrec de ministre de l'Interior del govern de Tabaré Vázquez des de la renúncia de Daisy Tourné, el juny de 2009, fins a l'assumpció del president José Mujica, l'1 de març de 2010.
Bruni es graduà en Dret per la Universitat de la República el 1977. Abans d'ocupar el càrrec de ministre, va ser subsecretari del Ministeri de Treball i Seguretat Social, amb seu a Montevideo.

## Referències

* ↑ (castellà) Jorge Bruni nombrado Ministro del Interior, a Observa.com.uy, 5 de juny de 2009
* ↑ (castellà) El tercer ministro del Interior: Jorge Bruni, El País, 6 de juny de 2009
# Legió I Noricorum

La Legió I Noricorum ('primera legió dels nòrics') va ser una legió romana que va crear l'emperador Dioclecià per defensar les fronteres (limes) al riu Danubi, a la província del Nòric, juntament amb una altra legió, molt més antiga, la II Italica.
Tenia el campament a la vora del riu Ybbs, a la ciutat del mateix nom. La Notitia Dignitatum en fa menció encara a inicis del segle v sota el comandament d'un Dux Pannoniae primae et Norici ripensis, però devia desaparèixer poc després.

## Referències

* ↑ Lendering, Jona. «Legio I Noricorum». Livius.org. [Consulta: 5 novembre 2022].
* ↑ Notitia Dignitatum occ. 34, 41
# Llibre de l'Inframón

El Llibre de l'inframón és un antic text funerari egipci, escrit en dues parts, que es troba al segon santuari a la tomba del faraó Tutankamon. S'especula que el llibre abasta la creació i resurrecció del sol, però no es coneix el veritable significat de l'obra, ja que fa ús d'il·lustracions criptogràfiques per a preservar el secret de les fórmules. El llibre es divideix en tres seccions que incorporen altres textos funeraris, com el Llibre dels morts i l'Amduat. Altres llibres enigmàtics s'han trobat a les tombes de Ramsès IX i Ramsès V.

## Referències

* ↑ Ancient Egyptian Books of the Afterlife by Hornung, Erik 1999Cornell University Press
* ↑ Life and Death of a Pharaoh: Tutankhamen by Desrochnes-Noblecourt published 1963 New York
* ↑ An Enigmatic Book of the Netherworld From A Shrine of Tutankhamun by Taylor Ray Ellison

## Bibliografia

* Hornung, Erik. Els Llibres antics egipcis de l'Inframón (en alemany). David Lorton (traductor). Cornell University Press, 1999.
# Llibre de l'ascens i descens de l'intel·lecte

Llibre de l'ascens i descens de l'intel·lecte (Liber de ascensu et descensu intellectus) obra de Ramon Llull escrita en llatí l'any 1305 a Montpeller, és una presentació de la teoria del coneixement. S'explica que l'accés al saber és gradual i s'exemplifica amb una escala, per la qual es pot pujar o baixar, per anar a temes més o menys abstractes i complexos. Alguns dels graons es relacionen amb les bases de la seva Ars magna.

## Referències

* ↑ «Qui és Ramon Llull? - Cronologia». Arxivat de l'original el 2015-12-05. [Consulta: 8 novembre 2015].
# Jorge Cabré Rico

Jorge Cabré Rico (Alacant, 1961) és un fiscal i polític valencià. Va ser Conseller de Justícia i Benestar Social de la Generalitat Valenciana, entre 2011 i 2012.

## Biografia

Estudià al Col·legi Inmaculada dels Jesuites d'Alacant. Llicenciat en la Facultat de Dret d'Alacant, Cabré ingressa en la carrera fiscal amb 25 anys. El seu primer i únic destí ha estat la Fiscalia de l'Audiència Provincial d'Alacant on ha exercit durant 23 anys. Durant aquest període va formar part de l'executiva nacional de l'Associació de Fiscals i també hva exercir com a professor associat de la Facultat de Dret d'Alacant.
El 2008, l'aleshores conseller de justícia Fernando de Rosa el nomena delegat especial de l'Observatori de Justícia de la Comunitat Valenciana i el 2010 dona el salt a la Secretaria Autonòmica de Justícia siguent consellera Paula Sánchez de León. El juny de 2011, el president Francisco Camps pensa en Jorge Cabré per a dirigir la nova Conselleria de Justícia i Benestar Social que manté després de l'arribada d'Alberto Fabra al Cap del Consell de la Generalitat Valenciana.
El 10 de desembre de 2012, Cabré deixa el càrrec en ser substituït per l'alacantina Asunción Sánchez Zaplana.

## Referències

* ↑ «Jorge Cabré: "La mejor política política social que puede hacer el gobierno es pagarnos" (entrevista)» (en espanyol). El legajo (revista). ICAV, 2011. [Consulta: 6 desembre 2012].
# Joaquim Arater i Clos

Joaquim Arater i Clos (Figueres, 12 de juliol de 1910 - Serra de Cavalls, setembre de 1938) fou un futbolista català de la dècada de 1930.

## Trajectòria

Després de jugar Emporium Figueres (1925-27) i a la US Figueres, durant la temporada 1929-30 defensà els colors del Patria de Saragossa. A continuació jugà una temporada amb l'Athletic de Madrid i el 1931 fitxà pel RCD Espanyol. El club cercava reforçar la defensa davant la marxa de Ricardo Saprissa a Amèrica, i inicialment Arater fou suplent de Casto Moliné, refermant-se posteriorment a la titularitat. En quatre temporades al club disputà 64 partits de lliga i 19 de copa i guanyà un Campionat de Catalunya (1932-33). Acabà la seva carrera al Llevant FC on jugà fins a la Guerra Civil, guanyant la Copa de l'Espanya Lliure.
Va morir el setembre de 1938 a la Serra de Cavalls, al Front de l'Ebre, durant la Guerra Civil espanyola.

## Palmarès

* Campionat de Catalunya de futbol:
** 1932-33
* Copa de l'Espanya Lliure:
** 1937

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Fitxa d'Arater». Periquito.cat. [Consulta: 1r octubre 2014].
* ↑ «Arater». infoatleti.es. [Consulta: 1r octubre 2014].
* ↑ «En Alcira». Mundo Deportivo, 27-07-1935. [Consulta: 1r octubre 2014].
* ↑ «El super-regional Valencia Murcia». Mundo Deportivo, 27-11-1936. [Consulta: 1r octubre 2014].
* ↑ «El Levante está en buena forma». Mundo Deportivo, 31-01-1937. [Consulta: 1r octubre 2014].
* ↑ «Copa de España Libre 1937». linguasport.com. [Consulta: 1r octubre 2014].
* ↑ «ACTIVIDAD DEPORTIVO-MILITAR». La Vanguardia, 21-09-1940. [Consulta: 1r octubre 2014].

## Enllaços externs

* Perfil a BDFutbol
# Liana Txurilova

Liana Txurilova (rus: Лиана Евгеньевна Чурилова) (Perm, 25 d'abril de 1991) és una ballarina professional que viu a Nova York. És l'actual campiona del World American Rhythm, amb la seva parella, Emmanuel Pierre-Antoine.
També van ser presentats a la ABC's The View (14è Halloween anual "Transported in Time" extravaganza), i a l'ABC Dancing with the Stars (Tribute a Haití 10a temporada).
Originària de Perm, Rússia, Liana va començar a ballar a l'edat de 6 anys i després a 11 anys es va traslladar a Sant Petersburg, Rússia. Als 17 anys va decidir traslladar-se a Amèrica i es va associar amb Emmanuel Pierre-Antoine. El 2013 Liana i Emmanuel es van convertir en Campions del Rhythm World Professional American.

## Assoliments

* 2 vegades campiona del World Professional American Rhythm • Campiona de l'U.S. National American Rhythm.
* Campiona del món de Salsa.
* Campió de la Joventut de Sant Petersburg
* Guanyadora del Ballroom Challenge dels Estats Units

## Referències

* ↑ «Rules & Results - National Dance Council of America». www.ndca.org. Arxivat de l'original el 2010-07-20.
* ↑ «Rules & Results - National Dance Council of America». www.ndca.org. Arxivat de l'original el 2010-07-21.
# Khashshum

Khashshum va ser un regne hurrita que existia cap al 1800 aC.
De tots els estats hurrites de l'època, Khashshum i Urshu n'eren els principals. Khashshum estava situat al nord de Karkemish. El rei hitita Labarnas I la va conquerir i es va emportar els seus tresors.

## Referències

* ↑ Cassin, Elena (et al.) (eds.). Los imperios del antiguo oriente: el fin del segundo milenio. Madrid: Siglo XXI, 1979, p. 96. ISBN 8432300411.
# Lletsó punxós

El lletsó punxós (Sonchus asper) és una espècie de planta herbàcia pertanyent a la família de les asteràcies originària d'Europa, però també habiten a Amèrica del Nord a les vores de les carreteres com a mala herba. És una planta anual amb les fulles espinoses i les flors grogues semblant a la de la dent de lleó. Les fulles són de color verd-blavoses, simples, lanceolades amb els marges ondulats i de vegades lobulats, coberta d'espines dorsals en ambdós marges. La base de la fulla envolta la tija. Aconsegueix una alçada de 180 cm. Les fulles i la tija segreguen làtex quan es tallen. Les seves fulles són comestibles. El seu nombre cromosòmic és 2n=18.

## Referències

* ↑ «lletsó». Diccionari de la llengua catalana de l'IEC. Institut d'Estudis Catalans.
* ↑ Proves Cytotaxonomy of spanish plants. IV.-Dicotyledons: Caesalpinacea-Asteracea. Löve, A. & E. Kjellqvist (1974) Lagascalia 4(2): 153-211
* ↑ «Sonchus asper». Real Jardín Botánico: Proyecto Anthos.

## Enllaços externs

* «Spiny Sowthistle: Sonchus asper» (en anglès). Virginia Tech Weed Identification Guide. [Consulta: 1r juliol 2013].
* http://www.weedalert.com/weed_pages/wa_spiny_sowthistle.htm Arxivat 2006-05-06 a Wayback Machine.
# Llibre de la Terra

El Llibre de la Terra és un text funerari de l'antic Egipte que també s'ha batejat com a La creació del disc solar i Llibre d'Aker. El llibre apareix principalment a les tombes de Merneptah, Tausret, Ramsès III, Ramsès VI, and Ramsès VII i és homòleg del Llibre de les Cavernes. Els personatges centrals de la història són Osiris, Re i Ba; la trama tracta sobre el viatge del Sol a través del déu de la Terra, Aker.

## Referències

* ↑ Hornung, Erik. The Ancient Egyptian Books of the Afterlife (en anglès). Ithaca, NY, EUA: Cornell UP, 1999.
* ↑ Book of the Earth per Jimmy Dunn escrivint com a Taylor Ray Ellison
# Jorge Cadete

Jorge Paulo Cadete Santos Reis (Pemba, 27 d'agost de 1968) és un futbolista portugués, nascut a l'antiga colònia de Moçambic. Ocupa la posició de davanter.

## Trajectòria

Cadete va començar a destacar a l'Associação Academica de Santarém, quan el 1984 va marcar 43 gols en només 18 partits, la qual cosa li va obrir les portes de l'Sporting de Lisboa, que es va avançar al Benfica. El 1986 debuta amb el primer equip lisboeta, tot jugant sis partits eixe any.
A la temporada següent és cedit al Vitória Setúbal. De nou a l'Sporting, va esdevenir un dels jugadors més emblemàtics, fins a la seua marxa la temporada 95/96. En eixe temps tan sols va guanyar una copa portuguesa, tot i ser el màxim golejador la temporada 92/93. La temporada 94/95 va romandre al Brescia italià, on no va quallar una bona campanya.
L'abril del 1996 marxa a la lliga escocesa per fitxar pel Celtic FC, on jugaria el final d'eixa lliga i la següent sencera, en la qual seria el màxim golejador amb 33 dianes, tot i que a les postres el campionat aniria a les vitrines del rival, el Rangers.
La temporada 97/98 recala al Celta de Vigo, i al següent retorna al seu país per jugar al Benfica. L'estiu de 1999 marxaria cedit a la Premier League, a les files del Bradford City. A partir d'eixe moment, la carrera de Cadete entraria en declivi. Deixa el Benfica i fitxa per l'Estrela da Amadora, i després de nou a Escòcia, però a un club recén ascendit a la Primera, després d'haver-se retirat temporalment per no trobar cap equip.
Posteriorment al seu pes pel Partick Thistle, el portugués tampoc va trobar-ne cap equip, recalant en modestos conjuntos de les divisions inferiors del seu país.

## Selecció

Cadete va ser 33 vegades internacional amb la selecció de futbol de Portugal, tot marcant cinc gols. Va estar present a l'Eurocopa de 1996, celebrada a Anglaterra.

## Referències

* ↑ «Pacchi Europei: Cadete, il Brescia peggiore di sempre e la comparsata ad Euro ’96» (en italià). Contra Ataque, 27-05-2016. [Consulta: 14 març 2017].
* ↑ «Sporting 0–0 FC Porto» (en portuguès). Zerozero, 06-08-1995. [Consulta: 14 març 2017].
* ↑ Dick, David «Celtic's four sight». The Independent, 25-02-1996 [Consulta: 21 novembre 2016]. «Còpia arxivada». Arxivat de l'original el 2016-11-22. [Consulta: 8 agost 2021].
* ↑ «Jorge Cadete» (en castellà). Yo Jugué en el Celta, 08-04-2008. [Consulta: 21 novembre 2016].
# Hudcovce

Hudcovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1467.
# Josep-Ignasi Saranyana Closa

Josep-Ignasi Saranyana Closa (Barcelona, 20 de juny de 1941) és un sacerdot, teòleg, historiador i professor universitari català. S'ha especialitzat en la teologia i història baixmedieval i en la teologia americana dels segles xvi i xvii. És membre de diverses acadèmies internacionals.

## Biografia

Després de passar per l'Escola Suïssa de Barcelona i l'Institut Ménéndez Pelayo el 1959 inicià els estudis de Ciències Polítiques i Econòmiques a la Universitat de Barcelona i després estudià Teologia a Roma i Navarra. Ordenat sacerdot el 1968 i incardinat a la prelatura de l'Opus Dei, és doctor en Teologia per la Universitat de Navarra (1972), investigador emèrit del CSIC (1979) i doctor en filosofia per la Universitat Pontifícia de Salamanca (1997) amb una tesi sobre La discussió medieval sobre la condició femenina. Ha dedicat diversos anys a la docència a la Universitat de Navarra (des del 1987), on ha ocupat diversos càrrecs i ha estat fundador i director de la revista Anuario de Historia de la Iglesia (1991-2009) i de l'Institut d'Història de l'Església. Nomenat per la Santa Seu pèrit en la IV Conferència Episcopal d'Amèrica Llatina, ha estat professor visitant de la Universitat Nacional Autònoma de Mèxic (1997) i de la Pontifícia Universitat Catòlica de Río Grande do Sul de Brasil (1998), així com de la Universitat Adam Mickiewicz de Polònia (2002).
És acadèmic de la Reial Acadèmia de la Història d'Espanya, l'Acadèmia Mexicana de la Història, l'Acadèmia Colombiana de la Història, l'Acadèmia Portoriquenya de la Història, l'Acadèmia Nacional de la Història de Perú, l'Acadèmia Colombiana d'Història Eclesiàstica (1995) i el Pontifici Comitè de Ciències Històriques del Vaticà. També és membre de la Reial Acadèmia de Doctors (2016) amb un discurs sobre Filosofia i Teologia a Incerta Glòria. Joan Sales repensa mig segle de cultura catalana.
Columnista del diari La Vanguardia, ha publicat més de vint llibres, editat més de deu volums col·lectius i traduït cinc volums de l'anglès i el llatí al castellà. És autor d'uns 300 treballs d'investigació en revistes especialitzades i obres col·lectives.

## Referències

* 1 2 «El teólogo Josep Ignasi Saranyana ingresa en la Real Academia de Doctores». Reial Acadèmia de Doctors. RAD. Arxivat de l'original el 3 de febrer 2016. [Consulta: 29 gener 2016].
* ↑ García Cuadrado, Jose Ángel «Josep-Ignasi Saranyana:Su aportación medievalista». Revista Española de Filosofía Medieval, 18, 2011, pàg. 249-250. Arxivat de l'original el 6 de febrer 2016 [Consulta: 29 gener 2016].
* ↑ Martínez Martín, María Ascensión. «Joseph Ignasi Saranyana Closa». Euskomedia. Euskomedia. [Consulta: 29 gener 2016].
* 1 2 «Josep-Ignasi Saranyana». Vatican.va. Pontifici Comitè de les Ciències Històriques. [Consulta: 29 gener 2016].
* ↑ «Consejo de redacción. Josep-Ignasi Saranyana». Medievalia Americana. Revista de la Red Latinoamericana de Filosofía Medieval. Arxivat de l'original el 5 de febrer 2016. [Consulta: 29 gener 2016].

## Enllaços externs

* Pàgina a la web de la Universitat de Navarra Arxivat 2016-02-05 a Wayback Machine.
# Mosnang

Mosnang és un municipi del cantó de Sankt Gallen (Suïssa), situat al districte de Toggenburg.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Lina Romay

* Per la cantant i actriu mexicana, vegeu María Elena Romay
Rosa Maria Almirall (Barcelona, 25 de juny de 1954 - Màlaga, 15 de febrer de 2012), més coneguda pel nom artístic Lina Romay, fou una actriu catalana, de presència constant en la filmografia de Jesús Franco a partir de l'any 1972. Esdevingué musa i parella en la vida real del director madrileny, amb qui convivia a Torremolinos. Deu el seu nom artístic a la cantant María Elena Romay.
Morí als 57 anys víctima d'un càncer inesperat.

## Referències

* ↑ admin «Muere la actriz Lina Romay, compañera y musa de Jess Franco - CINEMANÍA» (en castellà). CINEMANÍA, 24-02-2012.
* ↑ País, Ediciones El «Lina Romay, activista del cine de guerrilla» (en castellà). EL PAÍS, 25-02-2012.
# Kvačany (Prešov)

* No s'ha de confondre amb Kvačany (Žilina).
Kvačany és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1626.